Diari Oficial de la Generalitat Valenciana


Sumari del DOGV 6550, del 23-06-2011 (2011/7106)

Resolució d'11 de març de 2011, de la Conselleria d'Infraestructures i Transport, per la qual s'aprova la renúncia a la realització del contracte d'estudi bàsic, estudi d'impacte ambiental i estudi d'integració paisatgística de la nova autovia Yecla-Santomera, tram el Pinós - límit de la Comunitat Valenciana. Expedient número 2009/09/127.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7106


Data del document
:   11-03-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució d'11 de març de 2011, de la Conselleria d'Infraestructures i Transport, per la qual s'aprova la renúncia a la realització del contracte d'estudi bàsic, estudi d'impacte ambiental i estudi d'integració paisatgística de la nova autovia Yecla-Santomera, tram el Pinós - límit de la Comunitat Valenciana. Expedient número 2009/09/127. [2011/7106]  
Vista la documentació que es troba en l'expedient estudi bàsic, estudi d'impacte ambiental i estudi d'integració paisatgística de la nova autovia Yecla-Santomera, tram el Pinós - límit de la Comunitat Valenciana, en relació amb la renúncia de realitzar el dit contracte, i de conformitat amb els següents  
  
Antecedents de fet  
  
1. Que en data 2 de setembre de 2009 va ser aprovat pel conseller d'Infraestructures i Transport l'expedient de contractació i la despesa de l'expedient de referència, i es disposa l'obertura del procediment obert per a la seua adjudicació.  
2. La licitació es va publicar en el Butlletí Oficial de l'Estat de 24 d'octubre de 2009 i en el Diari Oficial de la Comunitat Valenciana de 28 d'octubre de 2009, i va finalitzar el termini de presentació d'ofertes el 14 de desembre de 2009.  
3. Que davant de les limitacions pressupostàries existents, raons d'interés públic fan necessari renunciar a la realització de l'esmentat contracte.  
  
Fonaments de dret  
  
1. L'article 194 de la Llei 30/2007, de 30 d'octubre, de Contractes del Sector Públic establix que «l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta».  
2. L'article 139 de l'esmentada Llei 30/2007, de 30 d'octubre, de Contractes del Sector Públic, establix en el punt primer que per al cas en què l'òrgan de contractació renuncie a realitzar un contracte per al qual haja efectuat la corresponent convocatòria, ho notificarà als candidats o licitadors.  
3. En este mateix article, en el punt segon s'establix que la renúncia a la realització del contracte només podrà ser acordada per l'òrgan de contractació abans de l'adjudicació provisional, i es compensarà els candidats o licitadors per les despeses produïdes, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I en el punt tercer s'afig que només podrà renunciar-se a la realització del contracte per raons d'interés públic degudament justificades en l'expedient.   
5. El conseller d'Infraestructures i Transport és competent per a adoptar esta resolució en virtut de les facultats previstes en l'article 28 de la Llei 5/83, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Aprovar la renúncia a la realització del contracte d'estudi bàsic, estudi d'impacte ambiental i estudi d'integració paisatgística de la nova autovia Yecla-Santomera, tram el Pinós - límit de la Comunitat Valenciana, a l'efecte del qual s'estava tramitant l'expedient 2009/09/127, pels motius exposats anteriorment.  
Contra esta resolució, que posa fi a la via administrativa, podrà interposar-se un recurs potestatiu de reposició davant del conseller en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos comptadors des de l'endemà de la notificació d'esta, de conformitat amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que puga exercitar-se qualsevol altre recurs que s'estime oportú.   
  
València, 11 de març de 2011.- El conseller d'Infraestructures i Transport: Mario Flores Lanuza.